**PIELIKUMS**

Limbažu novada domes

23.01.2020. sēdes lēmumam

(protokols Nr.2, 14.§)

**DELEĢĒŠANAS LĪGUMS Nr. \_\_\_\_\_\_\_\_\_\_\_\_\_\_\_\_**

Limbažos, 2020.gada \_\_\_.\_\_\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas, juridiskā adrese: Rīgas iela 16, Limbaži, Limbažu novads, LV-4001, kuras vārdā uz Limbažu novada pašvaldības nolikuma pamata rīkojas domes priekšsēdētājs **Didzis Zemmers**, turpmāk tekstā arī - Pašvaldība, no vienas puses, un

**Limbažu pilsētas sabiedrība ar ierobežotu atbildību “LIMBAŽU KOMUNĀLSERVISS”,** reģistrācijas Nr.46603000255, juridiskā adrese: Mūru iela 17, Limbaži, LV-4001, kuras vārdā uz sabiedrības statūtu pamata rīkojas valdes priekšsēdētājs **Normunds Zaķis** un valdes locekļi **Ainārs Grīviņš** un **Armands Krāģis**, turpmāk tekstā arī – Kapitālsabiedrība, no otras puses, abi kopā turpmāk tekstā arī – Līdzēji, katrs atsevišķi – Līdzējs,

ievērojot, ka:

* saskaņā ar likuma „Par pašvaldībām” 15.panta pirmās daļas 1.punktu, pašvaldības autonomā funkcija ir organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds.
* saskaņā ar Ūdenssaimniecības pakalpojumu likuma 6.panta pirmo daļu vietējā pašvaldība organizē ūdenssaimniecības pakalpojumu sniegšanu savā administratīvajā teritorijā. Vietējās pašvaldības dome nosaka pašvaldības iestādi, kas pašvaldības administratīvajā teritorijā sniedz sabiedriskos ūdenssaimniecības pakalpojumus un citus noteikta veida ūdenssaimniecības pakalpojumus, vai pilnvaro komersantu sniegt sabiedriskos ūdenssaimniecības pakalpojumus, noslēdzot ar to līgumu par sabiedrisko ūdenssaimniecības pakalpojumu sniegšanu visā pašvaldības administratīvajā teritorijā vai tās daļā;
* saskaņā ar Ministru kabineta 2017.gada 27.jūnija noteikumu Nr. 384 “Noteikumi par decentralizēto kanalizācijas sistēmu apsaimniekošanu un reģistrēšanu” 11.punktu vietējā pašvaldība organizē decentralizēto kanalizācijas sistēmu reģistra izveidi un uzturēšanu par pašvaldības administratīvajā teritorijā esošajām decentralizētajām kanalizācijas sistēmām vai slēdz līgumu ar sabiedrisko ūdenssaimniecības pakalpojumu sniedzēju par reģistra izveidi un uzturēšanu;
* Likuma „Par pašvaldībām” 15.panta ceturtā daļa paredz, ka no katras autonomās funkcijas izrietošu pārvaldes uzdevumu pašvaldība var deleģēt privātpersonai, pārvaldes uzdevuma deleģēšanas kārtību, veidus un ierobežojumus nosaka Valsts pārvaldes iekārtas likums;
* Valsts pārvaldes iekārtas likuma 40.panta pirmā un otrā daļa paredz, ka privātpersonai un citai publiskai personai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā un likuma „Par pašvaldībām” 15.panta ceturtā daļa paredz, ka no autonomās funkcijas izrietošu pārvaldes uzdevumu pašvaldība var deleģēt privātpersonai vai citai publiskai personai. Pārvaldes uzdevumu var deleģēt tad, ja pilnvarotā persona cita publiska persona attiecīgo uzdevumu var veikt efektīvāk;
* likuma „Par pašvaldībām” 5.panta otrā daļa paredz, ka pašvaldība atbild par tās izveidoto institūciju darbību, 77.panta otrā daļa paredz, ka pašvaldības īpašums izmantojams attiecīgās administratīvās teritorijas iedzīvotāju vajadzību apmierināšanai, gan nododot to publiskā lietošanā (ceļi, ielas, laukumi, parki), gan veidojot iestādes un pašvaldības kapitālsabiedrības, kas nodrošina iedzīvotāju tiesības un sniedz tiem nepieciešamos pakalpojumus (pārvaldes iestādes, sociālās un veselības aprūpes, izglītības, kultūras, sporta un citas iestādes);
* Publiskas personas finanšu līdzekļu un mantas izšķērdēšanas novēršanas likuma 3.pants paredz pienākumu lietderīgi rīkoties ar finanšu līdzekļiem un mantu, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu. Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punkts paredz, ka publiska persona savu mantu nodod privātpersonai vai kapitālsabiedrībai tai deleģēto valsts pārvaldes uzdevumu pildīšanai, arī publiskas personas pakalpojumu sniegšanai;

un pamatojoties uz Limbažu novada domes 2020.gada 23.janvāra lēmumu „Par deleģējuma līguma slēgšanu ar Limbažu pilsētas sabiedrību ar ierobežotu atbildību “Limbažu Komunālserviss”” (protokols Nr.2, 14.§), noslēdz šāda satura deleģēšanas līgumu, turpmāk tekstā – Līgums,

**I. Deleģētais pārvaldes uzdevums**

1. Pašvaldība deleģē Kapitālsabiedrībai un Kapitālsabiedrība veic Līgumā noteiktajā kārtībā un apjomā Pašvaldības kompetencē esošu pārvaldes uzdevumu, kas izriet no Ūdenssaimniecības pakalpojumu likuma 6.panta pirmajā daļā un Ministru kabineta 2017.gada 27.jūnija noteikumu Nr. 384 “Noteikumi par decentralizēto kanalizācijas sistēmu apsaimniekošanu un reģistrēšanu” 11.punktā noteiktā – organizē decentralizēto kanalizācijas sistēmu reģistra izveidi un uzturēšanu, turpmāk tekstā – Uzdevums.
2. Kapitālsabiedrība Pakalpojumu organizē par sekojošām Limbažu novada administratīvajām teritorijām – Limbažu pilsētu, Ozolaini, Pociemu, Lādezeru, Pāli, Mandegām, Skulti, Umurgu, Viļķeni, Vidrižiem, Bīriņiem, Priedēm, Lādi, Ārciemu, Skultes muižu, Vārzām, Ziemeļblāzmu, Gravām, Āsteri, Ķirbižiem, Vitrupi.

**II. Līguma darbības termiņš, spēkā stāšanās un izpildes kārtība**

1. Līgums noslēgts uz 10 (desmit) gadiem. Līgums stājas spēkā ar tā parakstīšanas brīdi un ir spēkā līdz pilnīgai Līdzēju saistību izpildei.
2. Līdzēji ir tiesīgi pagarināt Līguma termiņu, ja par to ir pieņemts attiecīgs Limbažu novada domes lēmums un ir saņemts atbilstošās tiešās pārvaldes iestādes Vides aizsardzības un reģionālās attīstības ministriju saskaņojums gadījumā, ja šāda saskaņojuma saņemšana ir paredzēta spēkā esošajos normatīvajos aktos.

**III. Līguma izpildes kārtība**

1. Kapitālsabiedrības pienākums ir nodrošināt nepārtrauktu, pienācīgu un savlaicīgu Uzdevuma izpildi atbilstoši normatīvo aktu prasībām un Līguma noteikumiem, izņemot nepārvaramas varas gadījumus.
2. Par nepārvaramu varu tiek uzskatīts jebkurš notikums, kas nav atkarīgs no Līdzēju gribas, tieši attiecas uz Līguma izpildi un kuru iestāšanos neviens no Līdzējiem neparedzēja un nevarēja paredzēt.
3. Līdzēji pēc iespējas ātrāk brīdina viens otru par nepārvaramas varas apstākļu iestāšanos un vienojas par saistību izpildes atlikšanu vai Līguma izbeigšanas noteikumiem.
4. Uzdevuma izpildē Kapitālsabiedrība ievēro labas pārvaldības un citus valsts pārvaldes principus, normatīvo aktu prasības un sadarbojas ar Pašvaldību, tās iestādēm un struktūrvienībām, kā arī valsts pārvaldes institūcijām.
5. Kapitālsabiedrība nodrošina pienācīgu un savlaicīgu Uzdevuma izpildi pieejamā finansējuma robežās, tajā skaitā, savu iespēju robežās, nodrošina investīciju, materiālo resursu vai papildus finanšu līdzekļu piesaisti.
6. Finansējuma izlietojumā Kapitālsabiedrībai jāievēro spēkā esošie normatīvie akti, tajā skaitā, Ministru kabineta 2017.gada 27.jūnija noteikumu Nr. 384 “Noteikumi par decentralizēto kanalizācijas sistēmu apsaimniekošanu un reģistrēšanu”.
7. Jautājumos, kas saistīti ar Uzdevuma izpildi un kurus tā ir tiesīga izlemt patstāvīgi, Kapitālsabiedrība rīkojas kā krietns un rūpīgs saimnieks.
8. Ja Kapitālsabiedrība nevar nodrošināt pienācīgu un savlaicīgu Uzdevuma izpildi atbilstoši Līguma noteikumiem, Kapitālsabiedrība nekavējoties, bet ne vēlāk kā 7 (septiņu) dienu laikā, par to rakstveidā informē Pašvaldību un Pašvaldībai ar atsevišķu lēmumu uz laiku ir tiesības apturēt Uzdevuma izpildi. Šādā gadījumā Kapitālsabiedrībai ir pienākums turpināt Uzdevuma izpildi līdz Pašvaldība var pārņemt Uzdevuma izpildi atbilstoši Līguma noteikumiem, par ko noslēdzama atsevišķā vienošanās.
9. Kapitālsabiedrība, veicot Uzdevumu, apņemas:
10. decentralizēto kanalizācijas sistēmu reģistra izveidi uzsākt ne vēlāk kā 1 (viena) mēneša laikā pēc Līguma noslēgšanas dienas
11. nodrošināt korespondences saņemšanu tās juridiskajā adresē, par šo adresi vai tās maiņu informējot Pašvaldību;
12. savas kompetences ietvaros un Pašvaldības darbību regulējošo normatīvo aktu noteiktajā kārtībā un termiņā sniegt atbildes uz saņemtajiem sarakstes dokumentiem;
13. pēc Pašvaldības pieprasījuma sakarā ar trešo personu sūdzību par Kapitālsabiedrības darbību saņemšanu sniegt Pašvaldības noteiktajā termiņā informāciju un paskaidrojumus, kas saistīti ar konkrēto sūdzību un ir Uzdevuma ietvaros;
14. pēc Pašvaldības pieprasījuma tās noteiktajā termiņā sniegt informāciju, kas saistīta ar Uzdevuma veikšanu un nepieciešama Kapitālsabiedrības pārraudzības nodrošināšanai Uzdevuma ietvaros;
15. ievērot Pašvaldības norādījumus un ieteikumus, kas vērsti uz deleģēto pārvaldes uzdevumu izpildes nodrošināšanu atbilstoši normatīvo aktu prasībām. Kapitālsabiedrībai ir pienākums izpildīt Pašvaldības rīkojumus, lai pārtrauktu prettiesisku bezdarbību, mazinātu vai novērstu prettiesiskas bezdarbības sekas.
16. Kapitālsabiedrībai nav tiesību Uzdevumu deleģēt citām personām.

**IV. Pašvaldības un Kapitālsabiedrības atbildība**

1. Pašvaldība ir atbildīga par Pašvaldības autonomo funkciju, kurā ietilpst Uzdevuma, izpildi kopumā.
2. Kapitālsabiedrība ir atbildīga par visām civiltiesiskām saistībām, ko tā uzņēmusies, sniedzot no Uzdevuma izrietošus pakalpojumus.
3. Kapitālsabiedrībai ir pienākums atlīdzināt Pašvaldībai zaudējumus šādos gadījumos:
   1. zaudējumi radušies Kapitālsabiedrības prettiesiskas darbības vai bezdarbības rezultātā;
   2. Kapitālsabiedrība neizpilda vai pienācīgi nepilda Uzdevumu, par ko Pašvaldība Kapitālsabiedrību iepriekš rakstveidā brīdina.
4. Pašvaldība nodrošina Uzdevuma izpildes pilnīgu un efektīvu pārraudzību un kvalitātes analīzi.

**V. Savstarpējo norēķinu kārtība, finanšu un citu resursu piešķiršanas noteikumi**

1. Finansējumu Uzdevuma izpildei veido:
2. Pašvaldības budžeta finansējums;
3. dāvinājumi un ārvalstu finansiālās palīdzības līdzekļi, projektu un programmu līdzfinansējuma līdzekļi.
4. Pašvaldība, apstiprinot saistošos noteikumus par Pašvaldības budžetu kārtējam gadam un tā grozījumos, nosaka finansējuma apmēru Uzdevuma izpildei.
5. Pēc finansējuma piešķiršanas Kapitālsabiedrība piešķirtā finansējuma apmēru sadala pa kalendāra mēnešiem, sastādot finansējuma plāna grafiku un iesniedzot to Pašvaldībai.
6. Pašvaldība finansējumu izmaksā Kapitālsabiedrībai reizi mēnesī, pamatojoties uz Kapitālsabiedrības iesniegto finansējuma plāna grafiku, finansējuma summu ieskaitot Līguma rekvizītu sadaļā norādītajā Kapitālsabiedrības kontā kredītiestādē, norādot par kādu periodu maksājums tiek veikts.

**VI. Kapitālsabiedrības darbības uzraudzība**

1. Kapitālsabiedrība attiecībā uz Uzdevuma izpildi ir Pašvaldības pārraudzībā.
2. Kapitālsabiedrība pēc Pašvaldības pieprasījuma Pašvaldības un Līgumā noteiktajā kārtībā sniedz informāciju par Uzdevuma izpildi.
3. Pašvaldība, pārraugot Kapitālsabiedrības darbību Uzdevuma izpildē:
4. ir tiesīga pieprasīt no Kapitālsabiedrības visu nepieciešamo informāciju un paskaidrojumus par Uzdevumu izpildi;
5. apkopo Kapitālsabiedrības iesniegtos pārskatus un ziņojumus;
6. veic Uzdevuma izpildes kontroli un novērtē Uzdevuma izpildes kvalitāti;
7. īsteno citas tiesības un pienākumus, kas izriet no Līguma, atbilst Pašvaldības kompetencei un ir nepieciešami pārraudzības nodrošināšanai.
8. Pašvaldība ir tiesīga veikt pārbaudes par Kapitālsabiedrībai iedalīto finanšu līdzekļu izlietojumu un tā atbilstību piešķiršanas mērķiem. Ja piešķirtie finanšu līdzekļi pilnībā vai daļā nav izlietoti atbilstoši piešķiršanas mērķiem, Kapitālsabiedrība tos pilnībā vai daļēji atmaksā Pašvaldības budžetā. Ja finanšu līdzekļu atmaksa apdraud pakalpojumu sniegšanas nepārtrauktības nodrošināšanu iedzīvotājiem, Pašvaldība var slēgt vienošanos ar Kapitālsabiedrību par finanšu līdzekļu atmaksu ilgākā laika periodā.

**VII. Pārskatu un ziņojumu sniegšanas kārtība**

1. Kapitālsabiedrība iesniedz Pašvaldībai ziņojumu un pārskatu par Uzdevuma izpildi līdz 1.martam par iepriekšējo gadu.
2. Pašvaldībai ir tiesības pieprasīt un saņemt no Kapitālsabiedrības ziņojumu un pārskatu par Uzdevuma izpildi biežāk, kā norādīts Līguma 27.punktā, par to rakstiski 1 (vienu) mēnesi iepriekš iesniedzot Kapitālsabiedrībai pieprasījumu.
3. Līguma izpildes ziņojumā Kapitālsabiedrība iekļauj informāciju par Uzdevuma izpildes sasniegtajiem rezultātiem, resursu izlietojumu un to efektivitāti, sasniegto rezultātu atbilstību plānotajam un citu papildus informāciju.
4. Pašvaldībai pēc pārskata un ziņojuma saņemšanas ir tiesības, par to rakstiski 1 (vienu) nedēļu iepriekš rakstiski brīdinot Kapitālsabiedrību, veikt revīziju par Uzdevuma izpildi un finansējuma izlietojumu, ko veic Pašvaldības noteikta kompetenta persona.

**VIII. Līguma grozīšana un izbeigšana**

1. Pašvaldība ir tiesīga vienpusēji uzteikt Līgumu:
2. paziņojot par to Kapitālsabiedrībai rakstveidā vismaz vienu mēnesi iepriekš;
3. neievērojot viena mēneša uzteikuma termiņu, ja Kapitālsabiedrība rupji pārkāpj Līguma noteikumus, vai arī pastāv citi svarīgi iemesli, kas neļauj turpināt Līguma attiecības.
4. Kapitālsabiedrībai ir tiesības vienpusēji uzteikt Līgumu:
5. brīdinot Pašvaldību rakstveidā vismaz vienu mēnesi iepriekš, ja Pašvaldība Līgumā noteiktā termiņā un Pašvaldības noteiktajā apmērā nenodrošina savlaicīgu Uzdevuma izpildei piešķirto finanšu līdzekļu izmaksu;
6. neievērojot viena mēneša uzteikuma termiņu, ja Pašvaldība rupji pārkāpj Līguma noteikumus, vai arī pastāv citi svarīgi iemesli, kas neļauj turpināt Līguma attiecības.
7. Jebkuri grozījumi vai papildinājumi pie šī Līguma ir spēkā tikai tad, kad tie izteikti rakstveidā un ir abu Līdzēju parakstīti.
8. Līgumu uzsaka, un tas tiek izbeigts, ja vairs nepastāv tā noslēgšanas pamatnoteikumi vai speciālie deleģēšanas nosacījumi saskaņā ar Valsts pārvaldes iekārtas likuma noteikumiem.

**IX. Noslēguma jautājumi**

1. Līgums neietekmē Līdzēju tiesības slēgt sadarbības, pilnvarojuma vai citus līgumus, kā arī līdz šim noslēgto līgumu spēkā esamību, izņemot līgumus par no Uzdevuma izrietošo pakalpojumu sniegšanas pienākumu un tiesību deleģēšanu citām personām.
2. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, izņemot tādus normatīvo aktu grozījumus, kas atceļ Līguma noslēgšanas pamatnoteikumus. Normatīvo aktu izmaiņu gadījumā Līdzējiem ir pienākums Līgumu piemērot atbilstoši spēkā esošo normatīvo aktu prasībām.
3. Visus strīdus un domstarpības, kas var rasties starp pusēm Līguma izpildes gaitā, Līdzēji risina pārrunu ceļā. Ja Līdzēji nepanāk vienošanos pārrunu ceļā, strīdi tiek izskatīti Latvijas Republikas tiesā Latvijas Republikas tiesību aktos noteiktajā kārtībā.
4. Līdzēju reorganizācija vai to vadītāju maiņa nevar būt par pamatu Līguma pārtraukšanai vai vienpusējai uzteikšanai. Ja kāds no Līdzējiem tiek reorganizēts, Līgums paliek spēkā un tā noteikumi ir spēkā esoši Līdzēja tiesību un saistību pārņēmējam.
5. Līgums sastādīts latviešu valodā uz \_\_\_ (\_\_\_\_\_\_\_) lapām un parakstīts 2 (divos) eksemplāros, katram Līdzējam pa vienam eksemplāram. Abiem Līguma eksemplāriem ir vienāds juridisks spēks.

|  |  |
| --- | --- |
| **Pašvaldība**  **Limbažu novada pašvaldība**  Nodokļu maksātāja reģ.Nr.90009114631  Juridiskā adrese: Rīgas iela 16  Limbaži, Limbažu novads, LV-4001  Bankas rekvizīti: AS „SEB banka”  Konts Nr.LV22UNLA0013014130830  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D.Zemmers | **Kapitālsabiedrība**  **Limbažu pilsētas sabiedrība ar ierobežotu atbildību “Limbažu komunālserviss”**  Vienotais reģistrācijas Nr. 46603000255  Juridiskā adrese: Mūru iela 17, Limbaži  Limbažu novads, LV-4001  Bankas rekvizīti: AS “SEB banka”  Konts Nr.LV68UNLA0013000508001  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  N.Zaķis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Grīviņš  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Krāģis |