Limbažos

**APSTIPRINĀTI**

ar Limbažu novada domes

23.01.2020. sēdes lēmumu

(protokols Nr.2, 13.§)

**Limbažu novada pašvaldībai piekrītošā nekustamā īpašuma**

**“Jaunsleikas”, Limbažu pagastā, Limbažu novadā,**

**apbūves tiesību izsoles noteikumi**

**1.Vispārīgie noteikumi**

* 1. Izsole tiek organizēta saskaņā ar Limbažu novada domes lēmumu.
  2. Izsoles tiesību mērķis ir noteikt pašvaldībai piekrītošā nekustamā īpašuma “Jaunsleikas”, Limbažu pagastā, Limbažu novadā, kadastra Nr. 66640030992, zemes gabalam ar kadastra apzīmējumu 66640030990, 2.48 ha platībā, saskaņā ar pievienoto shēmu (turpmāk – Izsoles objekts) apbūves tiesības objekta ieguvēju, jeb apbūves tiesīgo, kurš piedāvā izdevīgāko finansiālo piedāvājumu apbūves tiesību nodibināšanai ar pašvaldību.
  3. Apbūves tiesību izsoli rīko Limbažu novada pašvaldības Īpašumu privatizācijas un atsavināšanas komisija (turpmāk tekstā - Komisija), ievērojot šos noteikumus. Komisija atbild par izsoles norisi un ar to saistīto lēmumu pieņemšanu.
  4. Izsole notiek kā atklāta finanšu piedāvājuma – Izsoles objekta apbūves tiesības maksas vairāksolīšana. Pretendents, kurš piedāvā augstāko apbūves tiesību maksu gadā, tiek atzīts par izsoles uzvarētāju un iegūst Izsoles objekta apbūves tiesības uz 30 (trīsdesmit) gadiem.

**2. Izsoles objekts**

1. Izsoles objekta - “Jaunsleikas”, Limbažu pagastā, Limbažu novadā, kadastra Nr. 66640030992, zemes gabalam ar kadastra apzīmējumu 66640030990, 2.48 ha platībā, īpašumtiesības piekrīt Limbažu novada pašvaldībai, kas nostiprinātas Vidzemes rajona tiesas Limbažu pagasta zemesgrāmatas nodalījumā Nr. 1000 0059 5603.
2. Apbūves tiesība Izsoles objektā - serveru datu centra izvietošanai un saules paneļu uzstādīšana elektroenerģijas ražošanai.
3. Izsoles objekta apbūves tiesības piešķiršanas mērķis – būvēt un lietot Noteikumu 2.1.punktā minētajā teritorijā serveru datu centru un saules paneļus, atbilstoši būvniecību regulējošo normatīvo aktu prasībām un saskaņā ar Limbažu novada teritoriālo plānojuma 2012.-2024. gadam Teritorijas izmantošanas un apbūves noteikumiem, un nav pretrunā ar vides, veselību un aizsardzības jomu regulējošo normatīvo aktu prasībām.
4. Izsoles objekts atrodas uz zemes, uz kuras galvenā saimnieciskā darbība ir lauksaimniecība.
5. IZSOLES OBJEKTAM noteikti lietošanas tiesību apgrūtinājumi:
6. 7312050201- ekspluatācijas aizsargjoslas teritorija gar elektrisko tīklu kabeļu līniju - 0.02 ha;
7. 7312050201- ekspluatācijas aizsargjoslas teritorija gar elektrisko tīklu kabeļu līniju - 0.00 ha;
8. 7312050201- ekspluatācijas aizsargjoslas teritorija gar elektrisko tīklu kabeļu līniju - 0.00 ha;
9. 7312050201- ekspluatācijas aizsargjoslas teritorija gar elektrisko tīklu kabeļu līniju - 0.00 ha;
10. 7312050101- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem - 0.05 ha;
11. 7312050101- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem - 0.21 ha;
12. 7312050101- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem - 0.55 ha;
13. 7312010101- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam - 0.01 ha;
14. 7316080100 - sanitārās aizsargjoslas teritorija ap kapsētu - 1.40 ha;
15. 7313030500 - biosfēras rezervāta ainavu aizsardzības zonas teritorija 2.48 ha.

**3. Apbūves tiesības maksa**

1. Izsoles sākumcena gadā ir **245,52 EUR (divi simti četrdesmit pieci eiro, 52 centi)**.
2. Papildus gada maksai par apbūves tiesību apbūves tiesīgais apmaksā pievienotās vērtības nodokli, atbilstoši Pievienotas vērtības nodokļa likumam, u.c. Latvijas Republikas normatīvajos aktos noteiktos un tieši ar Izsoles objektu saistītos nodokļus, nodevas, kā arī nekustamā īpašuma nodokli.
3. Izsoles uzvarētājs (turpmāk – Apbūves tiesīgais) papildus maksai par apbūves tiesības piešķiršanu veic vienreizēju maksājumu 50,00 EUR (piecdesmit eiro) apmērā, lai kompensētu Pašvaldībai pieaicinātā sertificēta vērtētāja atlīdzības summu par Izsoles objekta apbūves tiesības gada maksas noteikšanu.
4. Izsoles solis tiek noteikts 20,00 EUR (divdesmit eiro, 00 centi) apmērā pie gada apbūves tiesības maksas, bez pievienotās vērtības nodokļa.
5. Maksa par apbūves tiesību ir izsolē nosolītā visaugstākā maksa pie Izsoles objekta gada apbūves tiesības maksas (bez pievienotās vērtības nodokļa).
6. Limbažu novada pašvaldībai ir tiesības vienpusēji pārskatīt un mainīt maksu par apbūves tiesības piešķiršanu normatīvajos aktos neteiktajā kārtībā un apmērā.

**4. Izsoles dalībnieku reģistrācija**

1. Par izsoles dalībnieku var kļūt fiziska vai juridiska persona, kā arī personālsabiedrība, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt apbūves tiesību (turpmāk – Pretendents).
2. Izsoles dalībnieku reģistrācija sākas ar Limbažu novada domes lēmuma pieņemšanas brīdi un notiek katru darba dienu līdz **2020.gada 25.februārim, plkst.17.00**, Limbažu novada pašvaldībā - Limbažos, Rīgas ielā 16, 1.stāvā, klientu apkalpošanas centrā, darba dienās no 8.00-17.00, piektdienās līdz 16.00. Izziņas pa tālr. 64023013, 64020401.
3. Pirms pieteikuma par piedalīšanos izsolē iesniegšanas, Pretendents iemaksā Limbažu novada pašvaldības kontā: AS “SEB banka” kods UNLALV2X, LV22UNLA0013014130830 dalības maksu 30,00 EUR (trīsdesmit eiro, 00 centi) apmērā (maksājuma uzdevumā norāda šādu informāciju: dalības maksa apbūves tiesību pirmajai izsolei “Jaunsleikas”, Limbažu pagastā) (izsoles dalības maksa netiek atmaksāta).
   1. Fiziskā persona, reģistrējoties dalībai izsolē, iesniedz šādus dokumentus:
      1. izsoles pieteikumu;
      2. kvīti par izsoles dalības maksas samaksu.
   2. Latvijā reģistrēta juridiskā persona, reģistrējoties dalībai izsolē, iesniedz šādus dokumentus:
      1. izsoles pieteikumu;
      2. pilnvaru pārstāvēt juridisko personu izsolē, ja juridisko personu pārstāv persona, kurai nav paraksta tiesību;
      3. kvīti par izsoles dalības maksas samaksu.
   3. Pēc šo noteikumu 4.4., 4.5.apakšpunktos minēto dokumentu iesniegšanas, Pretendentam tiek izsniegta reģistrācijas apliecība izsolei.

**5. Piedāvājumu iesniegšana izsolei un tā saturs**

1. Šo noteikumu 4.4., 4.5.apakšpunktos minētie dokumenti iesniedzami ne vēlāk kā līdz **2020.gada 25.februārim, plkst.17.00**. Pēc norādītā laika dokumenti netiek pieņemti.
2. Pieteikumu iesniedz rakstveidā.
3. Pieteikumu paraksta izsoles pretendents vai tā pilnvarotā persona.
4. Visi dokumenti iesniedzami latviešu valodā.
5. Reģistrācijai iesniegtie dokumenti izsoles dalībniekiem netiek atgriezti.
6. Izsoles komisija nodrošina dalībnieku reģistrāciju, iekļaujot atsevišķā reģistrā personas, kuras ir izpildījušas visus izsoles dalībniekam izvirzītos priekšnoteikumus. Katram izsoles dalībniekam tiek piešķirts kārtas numurs un izsniegta reģistrācijas apliecība.
7. Ja izsoles dalībnieks nav izpildījis izsoles priekšnoteikumus, tam netiek izsniegta reģistrācijas apliecība un tas netiek pielaists izsolei.
8. Izsoles komisija ir tiesīga pārbaudīt izsoles dalībnieku sniegtās ziņas. Ja tiek atklāts, ka izsoles dalībnieks ir sniedzis nepatiesas ziņas, viņš tiek svītrots no izsoles dalībnieku saraksta un tiek atzīta par spēkā neesošu tam izsniegtā reģistrācijas apliecība, tādējādi viņš zaudē tiesības piedalīties izsolē. Par reģistrācijas apliecības atzīšanu par spēkā neesošu, ja pretendents ir sniedzis nepatiesas ziņas, pieteicējam tiek paziņots rakstveidā.
9. Izsoles dalībnieks, kas ir sniedzis nepatiesas ziņas, netiek pielaists izsolē.

**6. Izsoles norise**

1. Izsole notiek **2020.gada 28.februārī, plkst.10.00** Limbažu novada pašvaldības telpās - Limbažos, Rīgas ielā 16, pirmā stāva mazajā zālē.
2. Izsole notiek pašvaldības īpašumu privatizācijas un atsavināšanas komisijas atklātā sēdē, kuru var apmeklēt jebkurš interesents, netraucējot izsoles gaitu.
3. Izsole notiek sēdē, kurā piedalās Komisija un Pretendenti, kuri iekļauti izsoles dalībnieku reģistrā (turpmāk – Izsoles dalībnieki) vai to pilnvarotās personas.
4. Izsoli vada un kārtību izsoles laikā nodrošina Komisijas priekšsēdētājs, bet viņa prombūtnē Komisijas priekšsēdētāja vietnieks.
5. Izsoles gaitu protokolē Komisijas sekretārs.
6. Komisija ir tiesīga pieņemt lēmumu, ja tās sēdē piedalās vismaz puse no Komisijas locekļiem.
7. Izsoles dalībnieki vai to pilnvarotās personas pirms izsoles sākuma ar parakstu apliecina, ka ir iepazinušies ar izsoles noteikumiem.
8. Izsoles dalībnieki vai to pilnvarotās personas izsoles telpā pirms izsoles sākuma uzrāda personu apliecinošu dokumentu un viņiem izsniedz dalībnieka numuru, kas atbilst izsoles dalībnieku sarakstā norādītajam kārtas numuram.
9. Ja Izsoles dalībnieks vai viņa pilnvarotā persona nevar uzrādīt personu apliecinošu dokumentu, tiek uzskatīts, ka Izsoles dalībnieks uz izsoli nav ieradies.
10. Izsoles vadītājs pārliecinās par izsoles dalībnieku reģistrā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tas tiek ierakstīts izsoles protokolā, un par to izdara attiecīgu atzīmi izsoles dalībnieku reģistrā.
11. Pilnvaroto personu darbības izsolē ir saistošas Izsoles dalībniekiem. Pilnvaroto personu atsaukšana vai aizstāšana ar citu Izsoles dalībnieka pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.
12. Izsoles vadītājs atklāj izsoli, raksturo Izsoles objektu, paziņo Izsoles objekta nosacīto sākotnējo maksas apmēru, izsoles soli, par kādu apbūves tiesības maksu var pārsolīt, sniedz atbildes uz Izsoles dalībnieku jautājumiem, ja tādi ir.
13. Uzsākot izsoli, izsoles vadītājs jautā, vai kāds nevēlas pārsolīt noteikto Izsoles objekta nosacītās apbūves tiesības maksas sākotnējo maksu. Katru pārsolījumu atzīmē izsoles protokolā, norādot Izsoles dalībnieku, tā numuru.
14. Ja uz izsoli ir ieradies tikai viens izsoles dalībnieks, par nosolītāju ir atzīstams vienīgais izsoles dalībnieks, kurš apbūves tiesību iegūst par Izsoles objekta sākotnējo nosacīto apbūves tiesības maksu.
15. Izsoles dalībnieki solīšanas procesā paceļ savu dalībnieka numuru. Solīšana notiek pa vienam izsoles solim.
16. Izsoles vadītājs atkārto solītāja dalībnieka numuru un piedāvāto apbūves tiesības maksu. Ja neviens no Izsoles dalībniekiem augstāku apbūves tiesības maksu nepiedāvā, izsoles vadītājs trīs reizes atkārto pēdējo piedāvāto augstāko apbūves tiesības maksu un fiksē to ar āmura piesitienu un pēc tam pārsolījumus vairs nepieņem. Āmura piesitiens noslēdz apbūves tiesības iegūšanu.
17. Ja vairāki solītāji reizē sola vienādu apbūves tiesības maksu un neviens to nepārsola, tad priekšroka dodama solītājam, kas Izsoles dalībnieku reģistrā reģistrēts ar mazāku kārtas numuru.
18. Izsoles dalībnieku reģistrā ieraksta solītāja vārdu un uzvārdu, Pretendenta nosaukumu, kuru solītājs pārstāv, solītāja pēdējo nosolīto apbūves tiesības maksu.
19. Izsoles dalībnieks ar parakstu izsoles dalībnieku reģistrā apstiprina savu pēdējo solīto apbūves tiesības maksu. Ja Izsoles dalībnieks atsakās parakstīties, par to tiek izdarīta atzīme izsoles dalībnieku reģistrā, un šādā gadījumā viņam neatmaksā drošības naudu.
20. Izsoles beigās Izsoles vadītājs paziņo, ka izsole pabeigta un nosauc visaugstāko nosolīto apbūves tiesības maksu un Izsoles dalībnieku, kurš nosolījis augstāko apbūves tiesības maksu (turpmāk – Nosolītājs).
21. Izsoles protokolu apstiprina Komisija 2 (divu) dienu laikā kopš izsoles. Izsoles rezultātus apstiprina Limbažu novada dome.
22. Izsolāmās apbūves tiesības Nosolītājs iegūst tiesības slēgt līgumu par apbūves tiesības piešķiršanu ar Izsoles objekta īpašnieku pēc pozitīva Limbažu novada domes lēmuma pieņemšanas par izsoles rezultātu apstiprināšanu.
23. Sūdzības par izsoles komisijas darbu iesniedzamas Limbažu novada domes priekšsēdētājam ne vēlāk kā 5 (piecu) dienu laikā kopš Izsoles dienas. Vēlāk iesniegtās sūdzības netiek skatītas.
24. Sūdzības par izsoles norisi, tajā skaitā par Komisijas rīcību izskata Limbažu novada domes priekšsēdētājs, bet viņa prombūtnes laikā priekšsēdētāja vietnieks.

**7. Līguma par apbūves tiesības piešķiršanu noslēgšana**

1. Nosolītājs 10 (desmit) darba dienu laikā no līguma par apbūves tiesības piešķiršanu projekta nosūtīšanas dienas paraksta līgumu par apbūves tiesības piešķiršanu, vai rakstiski paziņo par atteikumu slēgt līgumu par apbūves tiesības piešķiršanu.
2. Ja Nosolītājs neparaksta līgumu par apbūves tiesības piešķiršanu noteiktajā termiņā, ir uzskatāms, ka Nosolītājs ir atteicies no līguma par apbūves tiesības piešķiršanu slēgšanas.
3. Gadījumā, ja Nosolītājs no līguma par apbūves tiesības piešķiršanu slēgšanas atsakās, tad pēdējais pārsolītais Izsoles dalībnieks stājas Nosolītāja vietā un attiecīgi tam tiek piedāvāts slēgt līgumu par apbūves tiesības piešķiršanu. Šo principu piemēro attiecībā uz katru nākamo pārsolīto izsoles dalībnieku, ja par Nosolītāju atzītais neveic šajā nodaļā minētos pienākumus.
4. Izsoles dalībnieks, kurš piedāvājis nākamo augstāko apbūves tiesības maksu un kurš stājies Nosolītāja vietā 10 (desmit) darba dienu laikā no līguma par apbūves tiesības piešķiršanu projekta nosūtīšanas dienas, paraksta līgumu par apbūves tiesības piešķiršanu vai rakstiski paziņo par atteikumu slēgt līgumu par apbūves tiesības piešķiršanu. Ja Izsoles dalībnieks, kurš piedāvājis nākamo augstāko apbūves tiesības maksu un kurš stājies Nosolītāja vietā, neparaksta līgumu par apbūves tiesības piešķiršanu noteiktajā termiņā, ir uzskatāms, ka tas ir atteicies no līguma par apbūves tiesības piešķiršanu slēgšanas.
5. Šīs nodaļas noteiktās darbības atkārto ar katru nākamo pārsolītāju, līdz tiek noslēgts līgums par apbūves tiesības piešķiršanu.
6. Nosolītājs Izsoles objekta nodošanas – pieņemšanas aktu paraksta līgumā par apbūves tiesības piešķiršanu noteiktajā kārtībā.

**8. Nenotikusi izsole, spēkā neesoša izsole un atkārtota izsole**

1. Izsole atzīstama par nenotikušu:
2. ja izsoles dalībnieku reģistrā nav iekļauts vai uz izsoli nav ieradies neviens izsoles dalībnieks;
3. ja izsolē piesakās vairāki Pretendenti un neviens Pretendents nepārsola izsoles sākumcenu;
4. ja neviens no izsoles dalībniekiem, kuri ieguvuši tiesības slēgt apbūves tiesību līgumu, atbilstoši noteiktajai kārtībai neparaksta līgumu par apbūves tiesības piešķiršanu.
5. Izsole tiek atzīta par spēkā neesošu un tiek rīkota atkārtota izsole:
6. ja izsole tikusi izziņota, neievērojot izsoles noteikumus;
7. ja tiek atzīts, ka kāda dalībnieka piedalīšanās izsolē noraidīta nepamatoti vai neatbilstoši noraidīts kāds pārsolījums;
8. ja izsolē starp dalībniekiem konstatēta vienošanās, kas ietekmējusi izsoles rezultātus vai gaitu;
9. ja izsolāmo mantu iegūst persona, kurai nav bijušas tiesības piedalīties izsolē;
10. ja izsole notikusi citā vietā un laikā, nekā norādīts sludinājumā.
11. Atkārtota izsole tiek rīkota noteikumu noteiktajā kārtībā.

Limbažu novada pašvaldības

īpašumu privatizācijas un atsavināšanas

komisijas priekšsēdētājs A.Blumers

**1.PIELIKUMS**

nekustamā īpašuma “Jaunsleikas”, Limbažu pagastā,

Limbažu novadā, apbūves tiesību izsolei

**pieteikums**

dalībai Limbažu novada pašvaldības nekustamā īpašuma –

“Jaunsleikas”, Limbažu pagastā, Limbažu novadā, apbūves tiesību izsolei

Limbažos

2020.gada \_\_\_\_\_\_\_\_\_\_\_\_\_\_\_\_\_

Iepazinies/ušies ar Izsoles noteikumiem, es/mēs, apakšā parakstījies/ušies, vēlos/amies piedalīties Limbažu novada pašvaldības nekustamā īpašuma “Jaunsleikas”, Limbažu pagastā, Limbažu novadā, kadastra Nr. 66640030992, zemes gabalam ar kadastra apzīmējumu 66640030990, 2.48 ha platībā, apbūves tiesību izolē.

1.Ar šī pieteikuma iesniegšanu:

* 1. apņemos/amies ievērot visas Izsoles noteikumu prasības;
  2. garantēju/am sniegto ziņu patiesumu un precizitāti.

2. Apliecinu/ām, ka:

* 1. esmu/am iepazinies/ušies ar IZSOLES OBJEKTA stāvokli dabā.

Juridiska/Fiziska persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta nosaukums/vārds, uzvārds

pretendenta adrese, tālruņa (faksa) numuri, e-pasts,

vienotais reģistrācijas Nr./personas kods, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta bankas rekvizīti

vadītāja vai pilnvarotās personas amats, vārds un uzvārds, mob.tel.

Z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiziskas personas vai juridiskas personas vadītāja (pilnvarotās personas) paraksts

**Pieteikuma forma nedrīkst tikt mainīta, iesniedzot pieteikumu uz izmainītas formas Limbažu novada pašvaldības Īpašumu privatizācijas un atsavināšanas komisija iesniegto pieteikumu noraida.**

**2.PIELIKUMS**

nekustamā īpašuma “Jaunsleikas”, Limbažu pagastā,

Limbažu novadā, apbūves tiesību izsolei

**REĢISTRĀCIJAS APLIECĪBA Nr.\_\_\_\_\_\_\_**

Izsoles dalībnieka vārds, uzvārds, juridiskas personas pilns nosaukums

dzīves vieta vai juridiskā adrese, tālruņa numurs

samaksājis (-usi) dalības maksu par izsoles noteikumu saņemšanu 30.00 EUR (trīsdesmit eiro, 00 centi)apmērā un ieguvis (-usi) tiesības piedalīties izsolē, kura notiks **2020.gada 28.februārī plkst.10.00**, Rīgas ielā 16, Limbažos, kurā tiks izsolītas apbūves tiesības uz nekustamo īpašumu “Jaunsleikas”, Limbažu pagastā, Limbažu novadā, kadastra Nr. 66640030992, zemes gabalam ar kadastra apzīmējumu 66640030990, 2.48 ha platībā.

Izsolāmā objekta nosacītā cena (izsoles sākumcena) 245,52 EUR (divi simti četrdesmit pieci eiro, 52 centi) gadā, neieskaitot Latvijas Republikā spēkā esošos normatīvajos aktos noteiktos nodokļus.

Apliecība izdota 2020.gada \_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrators \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.PIELIKUMS**

nekustamā īpašuma “Jaunsleikas”, Limbažu pagastā,

Limbažu novadā, apbūves tiesību izsolei

LĪGUMS Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_

(par apbūves tiesības piešķiršanu)

(projekts)

Limbažos 2020.gada \_\_\_.\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, kuras vārdā uz Limbažu novada pašvaldības nolikuma pamata rīkojas domes priekšsēdētājs **Didzis Zemmers**, turpmāk tekstā – **Īpašnieks**, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas/personas kods Nr.\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā/deklarētā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, *kuras vārdā uz \_\_\_\_\_\_\_\_\_\_\_\_\_\_\_ pamata rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_*, turpmāk tekstā – **Apbūves tiesīgais**, no otras puses, abas kopā sauktas Puses, pamatojoties uz 2020.gada \_\_\_.\_\_\_\_\_\_\_\_\_\_\_\_\_\_ lēmumu „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (protokols Nr.\_\_\_, \_\_\_.§), noslēdz šo Līgumu par apbūves tiesību piešķiršanu, turpmāk tekstā – Līgums:

1. **Līguma priekšmets**
   1. Īpašnieks piešķir Apbūves tiesīgajam apbūves tiesības uz nekustamo īpašumu “Jaunsleikas”, Limbažu pagastā, Limbažu novadā, kadastra Nr. 66640030992, zemes gabalam ar kadastra apzīmējumu 66640030990, 2.48 ha platībā, turpmāk – Zemes gabals, serveru datu centra izvietošanai un saules paneļu uzstādīšanai elektroenerģijas ražošanai, turpmāk arī – apbūves objekti.
   2. Zemes gabals tiek nodots Apbūves tiesīgajam apbūves objektu būvniecībai un lietošanai, kā arī teritorijas labiekārtošanai visā šīs tiesības spēkā esamības laikā.
   3. Īpašnieka īpašuma tiesības uz Zemes gabalu ir nostiprinātas Vidzemes rajona tiesas Limbažu pagasta zemesgrāmatas nodalījumā Nr. 1000 0059 5603.
   4. Apbūves tiesīgajam ir zināms Zemes gabala faktiskais stāvoklis dabā, tā apgrūtinājumi un Apbūves tiesīgais apņemas turpmāk necelt šajā sakarā pretenzijas attiecībā pret Īpašnieku.
2. **Maksa par apbūves tiesību**
   1. Apbūves tiesīgais maksā Īpašniekam maksu par apbūves tiesību \_\_\_\_\_\_\_\_\_\_\_\_\_ EUR gadā, neieskaitot pievienotās vērtības nodokli, no Līguma noslēgšanas dienas. Pievienotās vērtības nodokļa maksājumus Apbūves tiesīgais veic papildus, vienlaicīgi ar maksas par apbūves tiesību maksājumu.
   2. Papildus 2.1.  punktā noteiktajai maksai Apbūves tiesīgais maksā nekustamā īpašuma nodokli atbilstoši piešķirtajai platībai, citus uz Zemes gabalu vai apbūves tiesību attiecināmus nodokļus un nodevas, kas ir paredzēti, vai tiks noteikti Latvijas Republikas normatīvajos aktos
   3. Apmaksu Apbūves tiesīgais veic četrās vienādās daļās un veicot maksājumus līdz kārtējā gada 15.martam, 15.jūnijam, 15.septembrim un 15.decembrim. Visi maksājumi ir veicami ar pārskaitījumu uz Īpašnieka rēķinā norādīto norēķinu kontu.
   4. Ja maksājumi tiek kavēti, Apbūves tiesīgais par katru kavējuma dienu maksā nokavējuma procentu 0,1% apmērā no visas termiņā nesamaksātās summas. Nokavējuma procentu samaksa neatbrīvo Apbūves tiesīgo no Līguma saistību izpildes
   5. Ja Apbūves tiesīgajam ir maksas par apbūves tiesību parāds, tad Īpašnieks kārtējo maksājumu vispirms ieskaita nokavējuma procentu maksājumu dzēšanai un tikai pēc tam dzēš atlikušo maksas par apbūves tiesību parādu.
   6. Apbūves tiesības maksu var palielināt piemērojot koeficientu 1,5 uz laiku kamēr netiek novērsti šādi apstākļi:

2.6.1. divu mēnešu laikā pēc būves nodošanas ekspluatācijā tā nav ierakstīta zemesgrāmatā;

2.6.2. uz apbūvei nodotā Zemes gabala ir veikta nelikumīga būvniecība.

* 1. Īpašnieks nosūtot Apbūves tiesīgajam rakstisku paziņojumu vai rēķinu, var vienpusēji mainīt maksu par apbūves tiesības vai citu saistīto maksājumu apmēru bez grozījumu izdarīšanas Līgumā gadījumā, ja Līguma spēkā esamības laikā saskaņā ar Latvijas Republikas normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība, maksas par apbūves tiesību apmērs tiek koriģēts sākot ar dienu, kādā noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība.
  2. Īpašnieks vienpusēji pārskata maksu par apbūves tiesību ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā un maina, ja pārskatītā maksa ir augstāka par noteikto maksu par apbūves tiesību. Apbūves tiesību maksu izvērtēšanai Īpašnieks izvēlas pieaicināt sertificētu nekustamo īpašumu vērtēšanas speciālistu (kura rēķinu apmaksā Apbūves tiesīgais). Gadījumā, ja apbūves tiesīgais nepiekrīt Īpašnieka izraudzītā sertificētā eksperta vērtējumam, tas ir tiesīgs uz sava rēķina pasūtīt jaunu Apbūves tiesību maksas apmēra vērtējumu un vērsties Latvijas īpašumu vērtētāju asociācijas Kompetences uzraudzības birojā (vai līdzvērtīgā institūcijā) ar lūgumu sniegt atzinumu par vērtējumu pamatotību. Latvijas īpašumu vērtētāju asociācijas (vai līdzvērtīgas institūcijas) lēmums ir saistošs Pusēm.
  3. Pārskatītā un mainītā maksa par apbūves tiesību stājas spēkā trīsdesmitajā dienā pēc attiecīgā paziņojuma nosūtīšanas Apbūves tiesīgajam.
  4. Maksājumi tiek uzskatīti par saņemtiem ar brīdi, kad tie ieskaitīti Īpašnieka norādītajā kontā. Apbūves tiesīgajam ir jāveic maksa par apbūves tiesību 2.3.punktā norādītajā termiņā.
  5. Citus ar apbūves tiesību lietošanu saistītus maksājumus (atkritumu izvešana, apsardze utt.) Apbūves tiesīgais apmaksā atsevišķi, patstāvīgi slēdzot attiecīgus pakalpojumu līgumus un veicot maksājumus saskaņā ar pakalpojuma sniedzēja izsniegtiem rēķiniem. Par visiem pakalpojumiem, par kuru saņemšanu ir noslēgti līgumi tieši ar pakalpojumu sniedzēju organizāciju, Apbūves tiesīgais norēķinās patstāvīgi, bez atlīdzības prasījuma tiesībām pret Īpašnieku. Apbūves tiesīgajam nav tiesību slēgt līgumu par citu pakalpojumu saņemšanu uz laikposmu, kas pārsniedz Līguma termiņu.
  6. Apbūves tiesīgais noslēdzot šo Līgumu veic vienreizēju maksājumu Īpašniekam 50,00 EUR apmērā par apbūves tiesības maksas noteikšanu.

1. **Līguma un apbūves tiesības termiņš**
   1. Līgums stājas spēkā ar parakstīšanas brīdi un apbūves tiesības termiņš ir 30 (trīsdesmit)gadi.
   2. No apbūves tiesības izrietošā lietu tiesība ir nodibināta un spēkā pēc tās ierakstīšanas zemesgrāmatā. Visus izdevumus, kas saistīti ar līguma (apbūves tiesības) reģistrēšanu zemesgrāmatā, sedz Apbūves tiesīgais.
   3. Apbūves tiesība zaudē spēku, beidzoties zemesgrāmatā reģistrētās apbūves tiesības termiņam, vai pirms tā, saskaņā ar tiesību sakritumu vienā personā, tiesas nolēmumu, līdzēju vienošanos vai vienpusēju līguma izbeigšanu.
   4. Īpašnieks, ar rakstisku paziņojumu Apbūves tiesīgajam, 1 (vienu) mēnesi iepriekš to brīdinot, ir tiesīgs izbeigt līgumu, ja:
      1. Apbūves tiesīgais 3 (trīs) gadu laikā no līguma noslēgšanas nav uzsācis Zemes gabala apbūvi;
      2. uz Zemes gabala ir konstatēta nelikumīga būvniecība;
      3. ja Apbūves tiesīgais pārkāpis vai nav izpildījis kādu citu no Līguma nosacījumiem un viena mēneša laikā pēc rakstiska Īpašnieka brīdinājuma saņemšanas, nav novērsis minēto pārkāpumu;
      4. Apbūves tiesīgajam ir bijuši vismaz trīs Līgumā noteikto maksājumu termiņu kavējumi, kas kopā pārsniedz vienu apbūves tiesības maksas aprēķina periodu.
   5. Apbūves tiesīgais, ar rakstisku paziņojumu Īpašniekam, 3 (trīs) mēnešus iepriekš to brīdinot, ir tiesīgs izbeigt līgumu, ja:
      1. Zemes gabals neatbilst Apbūves tiesīgā būvniecības ieceres realizēšanai;
      2. Īpašnieks neparaksta dokumentus, kas nepieciešami apbūves tiesības reģistrēšanai zemesgrāmatā, Apbūves tiesīgā būvniecības ieceres realizēšanai, būvju ierakstīšanai apbūves tiesības zemesgrāmatas nodalījumā, vai citus apbūves tiesības realizēšanai Apbūves tiesīgajam nepieciešamus dokumentus;
      3. Īpašnieks nesamērīgi ierobežo vai liek šķēršļus Apbūves tiesīgā iespējām lietot Zemes gabalu;
      4. tam zūd iespēja realizēt iecerēto apbūvi.
   6. Ja Līgums tiek izbeigts Apbūves tiesīgā vainas dēļ, tad Apbūves tiesīgais atlīdzina Īpašniekam visus zaudējumus un izdevumus, kas Īpašniekam radušies sakarā ar Līguma izbeigšanu.
   7. Līgums uzskatāms par izbeigtu, ja Apbūves tiesīgajam likumā noteiktā kārtībā pasludināts maksātnespējas process, vai uzsākts likvidācijas process, vai izbeigta saimnieciskā darbība citu iemeslu dēļ.
   8. Īpašnieks ir tiesīgs vienpusējā kārtā izbeigt Līgumu pirms termiņa, par to rakstiski paziņojot 6 (sešus) mēnešus iepriekš, ja Zemes gabals nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai, neatlīdzinot Apbūves tiesīgajam zaudējumus, kas saistīti ar Līguma pirmstermiņa izbeigšanu.
   9. Līgums un apbūves tiesība izbeidzas pati no sevis līdz ar Zemesgrāmatā reģistrētā apbūves tiesības termiņa notecējumu.
   10. Pēc Līguma termiņa beigām vai Līguma pirmstermiņa izbeigšanas gadījumā Īpašniekam ir tiesības vienpersoniski lūgt Zemesgrāmatai dzēst atzīmi par šo Līgumu.
   11. Kad Līgums tiek izbeigts, Apbūves tiesīgajam ir pienākums par saviem līdzekļiem, nesaņemot nekādu izdevumu atlīdzību no Īpašnieka, atbrīvot Zemes gabalu, t.i., nojaukt visas viņam piederošos apbūves objektus un sakopt to atbilstoši sakārtotas vides prasībām vai nodot bez atlīdzības Īpašnieka īpašumā uz Zemes gabala uzbūvētos apbūves objektus, kā arī iesniegt Īpašniekam nepieciešamo dokumentāciju (t.sk. ar apbūves objektiem saistīto tehnisko dokumentāciju) Īpašnieka īpašumtiesību nostiprināšanai zemesgrāmatā.
   12. Nododot Īpašumu atpakaļ Īpašniekam, Apbūves tiesīgajam ir pienākums atbrīvot Zemes gabalu no Apbūves tiesīgā īpašumā un turējumā esošām kustamām lietām. Apbūves tiesīgajam ir pienākums atdot Zemes gabalu Īpašniekam ne sliktākā stāvoklī, kāds tas bija Līguma noslēgšanas dienā, ņemot vērā izmaiņas, kas radušās parastā nolietojuma rezultātā. Jebkura Apbūves tiesīgā kustama manta, kas pēc nodošanas-pieņemšanas akta parakstīšanas atradīsies uz Zemes gabala, tiks atzīta par pamestu mantu un Īpašnieks būs tiesīgs pārņemt to savā īpašumā.
2. **Zemes gabala apbūve**
   1. Ar Līguma spēkā stāšanās brīdi Apbūves tiesīgais iegūst apbūves tiesību uz Īpašumu Civillikuma 1129.1 panta izpratnē.
   2. Līguma 4.1.punktā piešķirtās apbūves tiesības spēkā esamības laikā Apbūves tiesīgajam ir pienākums kā krietnam un rūpīgam saimniekam rūpēties par apbūvei nodoto Īpašumu un atbildēt kā īpašniekam pret visām trešajām personām vai institūcijām.
   3. Apbūves tiesīgajam no apbūves tiesības izrietošā lietu tiesība ir nodibināta un ir spēkā tikai pēc apbūves tiesības ierakstīšanas zemesgrāmatā.
   4. Izlietojot Līguma 4.1.punktā noteikto tiesību, Apbūves tiesīgais ievēro būvniecības un citu Latvijas Republikas normatīvo aktu prasības.
   5. Apbūves tiesīgajam nav tiesību apbūves tiesību atsavināt un/vai ieķīlāt. Ierakstot apbūves tiesību zemesgrāmatā, vienlaikus zemesgrāmatā izdarāma atzīme par aizliegumu apbūves tiesību atsavināt un ieķīlāt, kā arī izdarāma atzīme par aizliegumu nodibināt citas lietu tiesības.
   6. Uz apbūves tiesības pamata uz Īpašuma uzceltie apbūves objekti pēc apbūves tiesības izbeigšanās kļūst par Īpašuma būtisku daļu. Ja Apbūves tiesīgais vismaz 24 (divdesmit četrus) mēnešus pirms apbūves tiesības izbeigšanās informē Īpašnieku par vēlmi turpināt lietot apbūves objektus, tad, pēc apbūves tiesību izbeigšanās, tiek noslēgti apbūves objektu un Zemes gabala nomas līgumi par atlīdzību, kas atbilst tirgus nosacījumiem un vērtībai, gadījumā, ja to neaizliedz spēkā esošie normatīvie tiesību akti. Ja normatīvie tiesību akti paredz īpašu procedūru, kas reglamentē Zemes gabala pārdošanu, Puses ir tiesīgas to attiecīgi piemērot.
   7. Ja Apbūves tiesīgais nerīkojas vai nevar rīkoties Līguma 4.6.punktā noteiktā kārtībā, uz Zemes gabala uzceltiem apbūves objektiem Īpašnieks iegūst īpašumā bez atlīdzības.
   8. Īpašnieks Apbūves tiesīgajam neatlīdzina nekādus izdevumus (ne nepieciešamo, ne derīgo, ne greznuma izdevumus) par būvniecību un zemes gabalā veiktajiem ieguldījumiem.
3. **Īpašnieka tiesības un pienākumi**
   1. Īpašniekam ir pienākums atļaut Apbūves tiesīgajam lietot apbūvei nodoto Zemes gabalu, ciktāl tas nepieciešams apbūves tiesības izlietošanai.
   2. Īpašnieks apņemas nepasliktināt Apbūves tiesīgajam Zemes gabala lietošanas tiesības uz visu Zemes gabalu vai tā daļu.
   3. Īpašnieks apņemas pēc Apbūves tiesīgā pieprasījuma veikt visas nepieciešamās darbības un parakstīt visus nepieciešamos dokumentus, lai Apbūves tiesīgais normatīvajos aktos noteiktajā kartībā varētu veikt būvniecību, lai attiecīgajos reģistros un valsts un pašvaldības iestādēs tiktu veiktas atbilstošas izmaiņas sakarā ar būvniecību, kā arī saskaņot piekļuvi visām pieejamām komunikācijām.
   4. Īpašniekam ir tiesības:
      1. kontrolēt, vai Zemes gabals tiek izmantots atbilstoši Līguma nosacījumiem;
      2. prasīt Apbūves tiesīgajam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un pēc apbūves tiesības izbeigšanās prasīt atlīdzināt visus radītos zaudējumus, kurus Apbūves tiesīgais nodarījis lietojot apbūvei paredzēto Zemes gabalu;
      3. nosūtīt Apbūves tiesīgajam brīdinājumu, ja maksājumi par apbūves tiesību tiek kavēti vairāk par 15 (piecpadsmit) dienām no maksājuma termiņa iestāšanās dienas;
      4. prasīt apbūves tiesības izbeigšanu pirms apbūves tiesības beigām, ja Apbūves tiesīgajam ir bijuši vismaz trīs Līgumā noteikto maksājumu termiņu kavējumi, kas kopā pārsniedz vienu apbūves tiesības maksas aprēķina periodu.
4. **Apbūves tiesīgā tiesības un pienākumi**
   1. Apbūves tiesīgajam ir tiesības veikt būvniecību Īpašumā tikai saskaņā ar spēkā esošajiem būvniecību reglamentējošiem normatīvajiem aktiem.
   2. Apbūves tiesīgajam ir aizliegts apbūves tiesību atsavināt vai apgrūtināt ar lietu tiesībām.
   3. Apbūves tiesīgajam visu šī Līguma darbības laiku ir tiesības netraucēti izmantot Īpašumu atbilstoši līguma noteiktajam mērķim.
   4. Apbūves tiesīgais apņemas:
      1. ievērot šo Līgumu;
      2. apbūves tiesību ierakstīt zemesgrāmatā (atbilstoši spēkā esošajiem normatīvajiem aktiem) viena mēneša laikā pēc Īpašnieka nostiprinājuma lūguma parakstīšanas;
      3. kā krietns un rūpīgs saimnieks rūpēties par apbūvei nodoto Zemes gabalu;
      4. atlīdzināt kaitējumu, kas nodarīts trešajām personām, sabiedrībai vai dabai;
      5. uzturēt Zemes gabalu kārtībā atbilstoši sanitārām, ugunsdrošības, vides, Īpašnieka, kā arī citām prasībām saskaņā ar normatīvo aktu prasībām;
      6. nodrošināt Īpašuma lietošanu atbilstoši Līgumā noteiktajiem mērķiem;
      7. pēc būvdarbu pabeigšanas, ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos, nepiesārņot ar atkritumiem un neveikt citus zemi postošus procesus. Ja kāds no zemi postošajiem procesiem ir radies, nekavējoties veikt nepieciešamās darbības šādu procesu novēršanai;
      8. maksāt maksu par apbūves tiesību noteiktajos termiņos un apmērā;
      9. papildus maksai par apbūves tiesību maksāt likumā noteiktos nodokļus, t.sk. nekustamā īpašuma nodokli un pievienotās vērtības nodokli;
      10. ievērot zemesgrāmatā ierakstītus zemes lietošanas ierobežojumus un apgrūtinājumus, ja tādus nosaka normatīvie akti vai saskaņā ar normatīvajiem aktiem kompetentas valsts vai pašvaldības institūcijas;
      11. organizēt nostiprinājuma lūguma sagatavošanu ievērojot visus Līguma nosacījumus (t.sk. Līguma 4.5.punkta nosacījumus) un segt visus izdevumus, kas saistīti ar Līguma ierakstīšanu zemesgrāmatā;
      12. ne vēlāk kā 10 (desmit) dienu laikā rakstiski paziņot Īpašniekam par izmaiņām reģistrācijas vai personas datos (nosaukumā, adresē, bankas kontos, atbildīgo amatpersonu izmaiņā u.tml.);
      13. Līguma termiņam beidzoties vai Līguma pirmstermiņa izbeigšanas gadījumā, Apbūves tiesīgajam ir pienākums par saviem līdzekļiem, nesaņemot nekādu izdevumu atlīdzību no Īpašnieka, trīs mēnešu laikā demontēt visus viņam piederošos apbūves objektus, atbrīvot Zemes gabalu un sakopt to atbilstoši sakārtotas vides prasībām;
   5. Apbūves tiesīgajam ir pienākums maksāt par Zemes gabalu nekustamā īpašuma nodokli atbilstoši normatīvajos tiesību aktos noteiktajai kārtībai un noteiktajam apmēram.
   6. Savas saimnieciskās darbības veikšanai Zemes gabalā, Apbūves tiesīgajam ir pienākums saņemt visas nepieciešamās atļaujas, licences un citus saskaņojumus no kompetentām institūcijām, patstāvīgi atbildēt par šo institūciju norādījumu ievērošanu.
   7. Apbūves tiesīgais nav tiesīgs nodot Zemes gabalu lietošanas tiesības trešajai personai.
5. **Strīdu izšķiršana** 
   1. Visus strīdīgos jautājumus, kas radušies Līguma darbības laikā starp Pusēm un kas ir saistīti ar Līguma saistību izpildi, Puses risinās pārrunu ceļā.
   2. Ja 30 (trīsdesmit) dienu laikā pārrunu ceļā starp Pusēm strīdi netiek atrisināti, tie tiek izskatīti un izlemti tiesā, Latvijas Republikas normatīvajos aktos noteiktā kārtībā.
6. **Nepārvarama vara** 
   1. Pildot saistības saskaņā ar Līgumu, tiek piemēroti vispārpieņemtie “force majeure” principi – jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.
   2. Puses neatbild par Līguma saistību neizpildi vai izpildes kavējumu, ja minētā neizpilde vai nokavējums ir saistīti ar nepārvaramas varas apstākļiem.
   3. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses saistību izpildi, tad tādejādi ietekmētais saistību izpildes laiks un Līguma termiņi ir pagarināmi par laika periodu, kas vienāds ar nepārvaramas varas apstākļu darbības periodu un laiku.
   4. Ja nepārvaramas varas apstākļu rezultātā Puse nevar izpildīt no Līguma izrietošās saistības ilgāk par 6 (sešiem) kalendārajiem mēnešiem pēc kārtas, tad Pusei, kuru ietekmējuši nepārvaramas varas apstākļi, ir tiesības izbeigt Līgumu vienpusēji, nepiemērojot Līgumā noteiktās sankcijas.
7. **Noslēguma noteikumi**
   1. Puses ir izlasījušas šo Līgumu un piekrīt tā noteikumiem.
   2. Visi Līguma grozījumi vai papildinājumi sastādāmi rakstveidā un pievienojami Līgumam kā pielikumi, kas pēc tam, kad tos parakstījušas abas Puses, kļūst par neatņemamām Līguma sastāvdaļām.
   3. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
   4. Visi paziņojumi un cita veida korespondence iesniedzama otrai Pusei personiski pret parakstu vai nosūtāma vēstulē ar pasta starpniecību kā ierakstīts pasta sūtījums vai e-pasta vēstulē parakstītu ar drošu elektronisko parakstu, saskaņā ar Līguma nosacījumiem.
   5. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.
   6. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
   7. Puses apņemas ievērot konfidencialitāti un nevienam neizpaust Līguma saturu, kā arī citu no otras Puses Līguma slēgšanas un Līguma izpildes laikā iegūtu informāciju, ja vien nav saņemta otras Puses piekrišana. Šādu informāciju Pusēm ir tiesības izpaust arī tad, ja to pieprasa normatīvie tiesību akti vai kompetentu valsts iestāžu vai amatpersonu rīkojumi.
   8. Puses apņemas 3 (trīs) darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
   9. Līgums sastādīts uz \_\_\_ (\_\_\_\_\_\_\_) lapām, trīs eksemplāros un ar diviem pielikumiem latviešu valodā, no kuriem viens eksemplārs tiks iesniegts Zemesgrāmatu nodaļai, viens – Apbūves tiesīgajam, viens – Īpašniekam. Visiem Līguma eksemplāriem ir vienāds juridisks spēks.

**10. Pušu rekvizīti un paraksti**

|  |  |
| --- | --- |
| **Īpašnieks**  **Limbažu novada pašvaldība**  Nodokļu maksātāja reģ. Nr.90009114631  Juridiskā adrese: Rīgas iela 16, Limbaži,  Limbažu novads, LV-4001  Bankas rekvizīti: AS „SEB banka”  Konts Nr.LV37UNLA0050014284308  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D.Zemmers | **Apbūves tiesīgais**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas rekvizīti:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |